Nogometaši Borussije Dortmund dobili su financijsko-motivacijsku injekciju uoči uzvratne utakmice četvrtfinala Lige prvaka protiv Malage.

Prema pisanju Bilda, svaki će igrač dortmundskog sastava, čak i onaj koji ni ne nastupi, dobiti 100 tisuća eura za ulazak u polufinale najjačeg klupskog nogometnog natjecanja. Dodatni bonusi slijede za strijelce, asistente i ostale pojedinačne učinke tijekom utakmice.

- Polufinale bi bilo izvanredno postignuće. Mislim da su novčane nagrade sasvim prikladne za eventualni uspjeh - rekao je predsjednik Borussije Hans-Joachim Watzke.

Procjenjuje se da bi Borussia svojim igračima, ukoliko izbore polufinale, mogla isplatiti premije u visini od dva milijuna eura.